*Par atklāta konkursa*

*“**Vieglo transportlīdzekļu piegāde”*

*(ID Nr. RS/2023/2) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*1. Jautājums:*

Jautājums par iepirkuma priekšmeta 6.daļas – Vieglais mazā klase (M1) tehniskās specifikācijas punktā 1.3. “Piedāvājuma cenā iekļautais automobiļa interjera, eksterjera, komforta un drošības aprīkojums” iekļautajām prasībām:

1. Kas domāts ar – “automātiskā pārslēgšanās tuvās-tālās gaismas”?

Vai ar to ir domāts: Automātiska tuvo gaismu ieslēgšana vai Automātiska tālo un tuvo gaismu ieslēgšanās / pārslēgšanās?

1. Kas domāts ar – “parkošanās palīgsistēma ar atpakaļskata kameru”?

Vai ar to ir domāts: Stāvvietā novietošanas asistents PARK ASSIST 3.0: priekšējie un aizmugurējie sensori ar parkošanās palīgsistēmu - automašīna atrod piemērotu stāvvietu un pati veic automašīnas novietošanu stāvvietā (vadītājam, atbilstoši norādījumiem, jāpārslēdz ātrumi un jābremzē) + kamera, vai arī stāvvietā novietošanas sensori ar akustisko signālu + kamera?

*Atbilde:*

1. Automātiska tālo un tuvo gaismu ieslēgšanās / pārslēgšanās.
2. Minimālā prasība ir stāvvietā novietošanas sensori ar akustisko signālu + kamera.

*2. Jautājums:*

Vēlamies precizēt iepirkuma priekšmeta 7.daļas, tehniskās specifikācijas 1.3.punkta “Stūre ar uretāna apdari” prasību. Vai automašīnu var piedāvāt ar labāku stūres apdari jeb ar ādas imitācijas stūri?

*Atbilde:*

Minimālā prasība ir stūre ar uretāna apdari, var piedāvāt labāku.

Iepirkumu komisijas priekšsēdētāja Karīna Meiberga